Thode Fagelund

Thode Fagelund (født 29. mai 1904 i Tønsberg, død 19. november 1944) var en norsk fiolinist, komponist og orkesterleder.

Etter organisteksamen ved Musikkonservatoriet i Oslo, ble han kapellmester på Grand Hotell (1925–30), hvorpå han ledet Bristolorkesteret (1930–33), datidens ledende danseorkester, og til sist Lyches Restaurants husorkester frem til sin tidlige død (1933–44).  Han medvirket forøvrig i Kristian Haugers orkestre, skrev musikk til den norske helaftensfilmen Fant (1937), og komponerte operetter som Reisen til Rio og Frist meg ikke (1943).  Hans eget Thode Fagelund orkester spilte inn hans egne låter som Du er den skjønneste blant kvinner/Slik er du.  Fagelund var en av initativtakerne til Norsk Slagerkomponistforening (1937) og Norsk Filmkomponistforening (1939).

«Thode Fagelund» var også navnet på to fartøy eid av Wilh. Wilhelmsen (1904–1917) og (1920–1941), som ble senket under henholdsvis den første verdenskrig og den andre verdenskrig. Disse skipene var egentlig oppkalt etter en av Fagelunds forfedre, ambassadøren og skipsmegleren Jacob Thode Krog Fagelund. 
 Eksterne lenker 
 bilder og biografi fra Norsk Musikkinformasjon

Kategori:Norske fiolinister
Kategori:Norske komponister
Kategori:Personer fra Tønsberg kommune